Татарстан китап нәшрияты Минскида Халыкара китап күргәзмәсендә катнаша

	22 – 26 март көннәрендә Белоруссиядә «БелЭкспо» Күргәзмә үзәгендә XXХ Минск Халыкара китап күргәзмә-ярминкәсе узачак. «Россия китаплары» стендында 14 нәшрият арасында Татарстан китап нәшрияты китапларын да күрергә мөмкин булачак.	 Татарстан китап нәшрияты бирегә тарихи, туган якны өйрәнүгә караган китапларны, классик әдипләребез иҗатын, татар теленә үзөйрәткечләрне, сүзлекләрне, балалар әдәбиятын, бүләк-басмалардан тупланган төрле жанрдагы 200 китап алып килә.

Күргәзмә барышында ике сәхнәдә алтмышлап чара: яңа китапларны тәкъдим итү, Россия һәм Белоруссия авторлары очрашулары, дискуссияләр, түгәрәк өстәлләр, әдәби укулар, халык алдында чыгышлар узачак. Балаларны шулай ук кызыклы мастер-класслар һәм күпсанлы мавыктыргыч, төсле балалар китаплары көтә. 
	---	
Татарстан китап нәшрияты

	№ --- | 21.03.2023	


